### מבחני כניסה למגמת "קולנוע וניו-מדיה"

### תשפ"א 2021

שלום רב,

אנא, קיראו את ההוראות הבאות במלואן, לפני שאתם מתחילים בהכנת המטלות, וודאו שהבנתם את כל ההוראות כראוי! כדי להימנע מהפתעות.

ראשית **–** ביום רביעי 20/1/2021 בשעה 13:00-14:00 יתקיים מפגש זום **– ובו נסביר על מטלות הכניסה למגמה, לכל אלה המתלבטים, רוצים לשאול או מבקשים הבהרות.**

אין חובה **להיות נוכח במפגש זה! מי שמבין את הנחיות הגשת המטלות בהמשך קובץ זה – יכול להגישן גם מבלי להיות במפגש הזום.**

מצ"ב לינק למפגש הזום –

[**https://us04web.zoom.us/j/78181880416?pwd=L1NrMDg1eGJSMWZ3TzY5R2hiYTJEZz09**](https://us04web.zoom.us/j/78181880416?pwd=L1NrMDg1eGJSMWZ3TzY5R2hiYTJEZz09)

שימו לב! - מבחני הכניסה למגמת הקולנוע נחלקים ל- 2 שלבים**!!**

שלב 1 **– הכנת עבודות לראיון האישי**

שלב 2 **– ראיון אישי – ייערך רק במידה ונחליט שהוא נחוץ לנו. הראיון האישי ייקבע, רק לאחר ששלחתם את המטלות שלכם אלינו. (קיראו את ההסבר בהמשך הקובץ).**

שלב 1 – הכנת שתי משימות:

משימה מס' 1

* צלמו **במיוחד** למבחני הכניסה **סדרת תמונות** במצלמת "סטילס" רגילה (ניתן גם בטלפון הסלולרי). סדרת התמונות אמורה לתת ביטוי לעולמכם הפרטי והפנימי. **לדוגמא**: צלמו סידרת תמונות המבטאות תופעה ייחודית שמשכה את תשומת ליבכם, או סדרת תמונות של אדם מסויים שמרתק אתכם ואשר משקפת את אישיותו, או מקום שאתם אוהבים ושיש לו "סיפור משלו", או נושא חברתי כלשהו שחשוב לכם, או אפילו תמונות הנותנות ביטוי למצב רוחכם ולתחושותיכם בשלב זה של חייכם, כמו: עצב, שמחה, כעס, מתח וכו'. **הכי חשוב!** – **שסדרת התמונות תבטא את הנושא שבחרתם לעסוק בו ולהציגו.**
* מתוך כל התמונות שצילמתם **ביחרו רק 7-8 תמונות המוצלחות ביותר בעיניכם! עליהן לבטא את הנושא האחד שבחרתם לעסוק בו.**
* עתה, הכינו מן התמונות הללו מצגת מחשב. **לכל תמונה** שהכנסתם למצגת יש לתת **שם** או **כותרת** או **שורה יצירתית,**  **המבטאים כולם יחדיו ואף לחוד את** **הנושא המרכזי שבחרתם.** שימו לב! - **אין להשתמש** בפתגמים ושורות מצוטטות מתוך שירים, אלא להמציא את הכותרות בעצמכם.
* לבסוף, תנו **למצגת כולה שם יצירתי** המבטא את הנושא שבחרתם.
* את **המצגת** שלכם יש לערוך ב- POWER POINT או בתוכנת מצגות אחרות כמו - CANVA (למי שיודע לעבוד על תוכנה זו).
* **שימו לב!**  **נא** לא **להשתמש בתמונות מן האלבום הפרטי שלכם, מעברכם, מטיולים שהייתם בהם בארץ או בחו"ל וכו' וכו'! צלמו סדרת תמונות** חדשה**, במיוחד לבחינות הכניסה!! אינכם נבחנים על שליטתכם ברזי המצלמה! אלא על הדימיון והיצירתיות שבכם!**
* **שימרו את הקובץ כך: מצגת + שמכם המלא** **(בתוך שם הקובץ)**

משימה מס' 2

* **הורידו ושימרו את קובץ התמונות (קובץ word) שנמצא בתוך אתר האינטרנט של "תיכון בן-צבי" -** [**https://www.b-zvi.com**](https://www.b-zvi.com)
* **בתוך הקובץ תמצאו 34 תמונות. ביחרו מתוכן 10 תמונות בלבד! יש להעתיק את התמונות שבחרתם אל דף מחשב נפרד, ולחבר להן סיפור קצר הקושר בין כולן. נסו להיות יצירתיים ומקוריים.**
* **אין לכתוב סיפור שהוא יותר מעמוד אחד מודפס!** **עליו להיות בקובץ word, אותיות david, גודל 12, רווח אחד וחצי.**
* **יש לתת לסיפור שלכם שם יצירתי**.
* **בראש העמוד יש להוסיף את הפרטים הבאים:** שמכם המלא, בית הספר, מס' הטלפון הנייד שלכם.
* שימרו את הקובץ כך: שם הסיפור שלכם + שמכם המלא (בתוך שם הקובץ).

**במידה ויש לכם שאלות – אפשר להתכתב עם גליה שילוח במייל –galsea1@gmail.com**

**שילחו את שתי העבודות (המצגת והסיפור) באי-מייל לפי ההוראות הבאות:**

* חובה**! במידה ואין לכם כתובת אי- מייל משלכם ב-gmail - אתם מתבקשים לפתוח לעצמכם אחת כזו, ולשלוח את הקבצים רק דרכה!!** (יש הרבה מאוד בעיות במשלוח קבצים כבדים דרך שרתי מייל אחרים).
* **כיתבו ב"נושא" המייל - בחינות כניסה + שמכם המלא**
* **בתוך המייל עצמו - יש לכתוב את שמכם המלא (שוב) + בן/בת + בית הספר שלכם + כיתה + מס' טלפון נייד.**
* **יש לשלוח את שני הקבצים לכתובת המייל –** [**kolnoa@b-zvi.com**](mailto:kolnoa@b-zvi.com)
* **לא נתבונן בעבודות שלא תישלחנה עפ"י ההוראות הללו! אנא הקפידו. תודה!**

יש לשלוח את המטלות למייל הנ"ל

עד יום ג' ה-2/2/2021 בשעה 18:00

המלצה חשובה! **אם ברשותכם עבודות ווידיאו שצילמתם ו/או ערכתם והעליתם אותן לרשת – אתם מוזמנים לשלוח לנו את הלינק. יש להצמיד את הלינק לראש העמוד של הסיפור בתמונות (מטלה מס' 2) ולהסביר מהו תוכנו של הלינק/עבודה/סרט.**

שלב 2 – ראיון אישי

**שימו לב!! ראיון אישי עם תלמיד/ה נערך רק במקרה שקיימת התלבטות לגביכם, לאחר בדיקת בחינות הכניסה. במידה ואין לנו התלבטות – לא תוזמנו לראיון אישי, משום שאין צורך. תוצאות הבחינה תימסרנה לכם רק בעת הרישום לבית-הספר, ע"י צוות הרישום.**

**במידת הצורך, יישלח אליכם באי-מייל זימון לראיון אישי, בימים הסמוכים להגשת המטלות שלכם. לכן, אתם מתבקשים לעכוב אחר האי-מיילים מאיתנו בימים האלו!**

**תודה ובהצלחה,**

**צוות הקולנוע**.